 Ọpụpụ 29  Nke a bụ ihe ị ga-emere ha iji doo ha nsọ ka ha wee bụrụ ndị nchụàjà m: Kpụrụ nwa oké ehi, nakwa ebule abụọ, ndị ahụ dị mma,na achịcha na-ekoghị eko nakwa achịcha ụtọ na-ekoghị eko nke a gwara mmanụ nakwa achịcha na-ekoghị eko dị fere fere nke e tere mmanụ. Ị ga-eji ntụ ọka wit e gwere nke ọma mee ha.Ị ga-achịnye ha nime nkata ma were nkata ahụ bute ha, kpụtakwa oké ehi ahụ na ebule abụọ ahụ.Ị ga-akpọta Erọn na ụmụ ya ndị ikom nọnụ ụzọ ụlọikwuu nzute, ị ga-ewerekwa mmiri saa ha ahụ.Ị ga-achịrị uwe ndị ahụ yiwe Erọn uwe mwụda ahụ na uwe na-enweghị aka nke efọd ahụ na efọd ya na akpa obi ahụ, ị ga-ejikwa eriri efọd ahụ kesie ya ike núkwù.Ị ga-eke ya ákwà ahụ a na-eke nisi nisi ma tinye ihe àmà nraranye ahụ dị nsọ nákwà ahụ a na-eke nisi.Ị ga-ewere mmanụ e ji ete mmadụ mmanụ wụsa ya nisi wee tee ya mmanụ.Ị ga-akpọta ụmụ ya ndị ikom wee yiwe ha uwe mwụda ahụ.Ị ga-eke Erọn na ụmụ ya ndị ikom ákwà ike núkwù, ị ga-afụkwa ha ákwà ahụ a na-afụ nisi; ọrụ nchụàjà ga-abụkwa nke ha dị ka ụkpụrụ na-adịru mgbe a na-akaghị aka. Ị ga-enye Erọn ikike, nyekwa ụmụ ya ndị ikom.Ị ga-akpụta oké ehi ahụ nihu ụlọikwuu nzute, Erọn na ụmụ ya ndị ikom ga-ebikwasị aka ha nisi oké ehi ahụ.Ị ga-egbukwa oké ehi ahụ nihu Jehova, nọnụ ụzọ ụlọikwuu nzute.Ị ga-eweretụ ọbara oké ehi ahụ ma jiri mkpịsị aka tee ya na mpi ebe ịchụàjà ahụ, ọbara dum fọdụrụ ka ị ga-awụsa nala ebe ịchụàjà ahụ.Ị ga-ewerekwa abụba niile kpuchiri eriri afọ ya, na abụba kpuchiri imeju ya, na akụrụ ya abụọ na abụba dị nelu ha, ị ga-esure ha nọkụ nebe ịchụàjà ahụ.Ma ị ga-akpọ anụ oké ehi ahụ na akpụkpọ ya na nsị ya ọkụ ná mpụga ebe a mara ụlọikwuu. Ọ bụ àjà mmehie.Ị ga-akpụrụkwa otu nime ebule ahụ, Erọn na ụmụ ya ndị ikom ga-ebikwasị aka ha nisi ebule ahụ.Ị ga-egbu ebule ahụ ma were ọbara ya fesa gburugburu ebe ịchụàjà ahụ.Ị ga-abọrisị ebule ahụ, ị ga-asakwa eriri afọ ya na ụkwụ ya mmiri ma tụkwasị akụkụ ya nke ọ bụla nebe ibe ya dị ruo nisi ya.Ị ga-esure ebule ahụ dum nọkụ nelu ebe ịchụàjà. Ọ bụ àjà nsure ọkụ nke na-esi ísì ụtọ a chụụrụ Jehova. Ọ bụ àjà a na-esurere Jehova nọkụ.E mesịa, ị ga-akpụrụ ebule nke ọzọ, Erọn na ụmụ ya ndị ikom ga-ebikwasị aka ha nisi ebule ahụ.Ị ga-egbu ebule ahụ ma weretụ ọbara ya tee nọnụ ọnụ ntị aka nri Erọn nakwa nọnụ ọnụ ntị aka nri ụmụ ya ndị ikom nakwa na mkpịsị aka ukwu nke aka nri ha na mkpịsị ụkwụ ukwu nke ụkwụ aka nri ha, ị ga-efesakwa ọbara ahụ gburugburu ebe ịchụàjà ahụ.Ị ga-eweretụ ọbara ahụ dị nebe ịchụàjà ahụ, weretụ mmanụ ahụ e ji ete mmadụ mmanụ, fesa nahụ Erọn nakwa nuwe ya nakwa nahụ ụmụ ya ndị ikom nakwa nuwe ụmụ ya ndị ikom ya na ha nọ, ka ya na uwe ya na ụmụ ya ndị ikom na uwe ụmụ ya ndị ikom wee dị nsọ nezie.Ị ga-ewerekwa abụba ebule ahụ na ọdụ ya nke bụ abụba abụba na abụba nke kpuchiri eriri afọ ya, na abụba kpuchiri imeju ya, na akụrụ ya abụọ na abụba dị nelu ha, na ụkwụ aka nri ya, nihi na ọ bụ ebule e ji ahọpụta mmadụ;werekwa otu ogbe achịcha na otu achịcha ụtọ nke a gwara mmanụ na otu achịcha dị fere fere nke si na nkata achịcha ahụ na-ekoghị eko dị nihu Jehova.Ị ga-achịkwasị ha niile nọbụ aka Erọn nakwa nọbụ aka ụmụ ya ndị ikom, ị ga-efegharị ha ka ha bụrụ àjà a na-efegharị efegharị nihu Jehova.Ị ga-achịrị ha naka ha wee suree ha nọkụ nebe ịchụàjà ahụ nelu àjà nsure ọkụ ahụ ka ọ bụrụ ihe na-esi ísì ụtọ nihu Jehova. Ọ bụ àjà a na-esurere Jehova nọkụ.Ị ga-ewere obi ebule ahụ e ji ahọpụta mmadụ, nke bụ maka Erọn, ma fegharịa ya ka ọ bụrụ àjà a na-efegharị efegharị nihu Jehova, ọ ga-abụkwa òkè gị.Ị ga-edokwa obi anụ àjà ahụ a na-efegharị efegharị nsọ nakwa ụkwụ anụ nke òkè ahụ dị nsọ bụ nke e fegharịrị nakwa nke e nyere nonyinye site nebule ahụ e ji ahọpụta mmadụ, site nihe bụ maka Erọn na ihe bụ maka ụmụ ya ndị ikom.Ha ga-abụ nke Erọn na nke ụmụ ya dị ka ụkpụrụ ga-adịru mgbe a na-akaghị aka nke ụmụ Izrel ga na-edebe, nihi na ọ bụ òkè dị nsọ; ọ ga-abụkwa òkè dị nsọ nke ụmụ Izrel ga na-enye. Ọ bụ òkè ha dị nsọ nke dịịrị Jehova site nàjà udo ha.Uwe nsọ Erọn ga-adịrị ụmụ ya ga-anọchi ya maka iji ha tee ha mmanụ na iji nye ha ikike.Ụbọchị asaa ka onye nchụàjà ahụ ga-eyi ha, bụ onye ga-anọchi ya site nụmụ ya ndị ikom, bụkwa onye na-abata nụlọikwuu nzute iji jee ozi nebe nsọ ahụ.Ị ga-akpụrụ ebule ahụ e ji ahọpụta mmadụ, ị ga-esikwa anụ ya nebe dị nsọ.Erọn na ụmụ ya ndị ikom ga-eri anụ ebule ahụ na achịcha ahụ dị nime nkata ahụ nọnụ ụzọ ụlọikwuu nzute.Ha ga-eri ihe ndị ahụ e ji kpuchie mmehie iji nye ha ikike, ka e wee doo ha nsọ. Ma onye nkịtị agaghị eri ha, nihi na ha bụ ihe dị nsọ.Ma ọ bụrụ na nke ọ bụla nime anụ àjà ahụ e ji ahọpụta mmadụ nakwa nke ọ bụla nime achịcha ahụ afọdụ ruo ụtụtụ, ị ga-akpọ ya ọkụ. A gaghị eri ya eri, nihi na ọ bụ ihe dị nsọ.Otú a ka ị ga-eme Erọn na ụmụ ya ndị ikom dị ka ihe niile m nyere gị niwu si dị. Ị ga-eji ụbọchị asaa nye ha ikike.Ị ga na-achụ oké ehi bụ maka àjà mmehie kwa ụbọchị maka ikpuchi mmehie, ị ga-asachapụ ebe ịchụàjà ahụ mmehie site nịchụ àjà mkpuchi mmehie maka ya, ị ga-etekwa ya mmanụ iji doo ya nsọ.Ị ga-eji ụbọchị asaa chụọ àjà mkpuchi mmehie maka ebe ịchụàjà ahụ, ị ga-edokwa ya nsọ ka o wee bụrụ nezie ebe ịchụàjà kasị nsọ. Onye ọ bụla nke ga-emetụ ebe ịchụàjà ahụ aka ga-abụ onye dị nsọ.Nke a bụ ihe ị ga-achụ nàjà nebe ịchụàjà ahụ: ụmụ ebule ndị gbara otu afọ otu afọ, abụọ kwa ụbọchị, mgbe niile.Ị ga-achụ otu nwa ebule nàjà nụtụtụ, ị ga-achụkwa nwa ebule nke ọzọ nàjà ná mgbede.Ị ga-eji otu ụzọ nụzọ iri nke otu efa ntụ ọka e gwere nke ọma nke a gwara otu ụzọ nụzọ anọ nke otu ihe ọtụtụ hin mmanụ a sụpụtara ná mkpụrụ oliv, na àjà ihe ọṅụṅụ nke bụ otu ụzọ nụzọ anọ nke otu ihe ọtụtụ hin mmanya wee chụọ nwa ebule nke mbụ ahụ nàjà.Ị ga-achụkwa nwa ebule nke abụọ ahụ nàjà ná mgbede. Ị ga-achụ ya nàjà, ya na àjà ọka nke dị ka nke a na-achụ nụtụtụ nakwa àjà ihe ọṅụṅụ nke dị ka àjà ihe ọṅụṅụ ya, ka ọ bụrụ ihe na-esi ísì ụtọ, àjà a na-esurere Jehova nọkụ.Ọ bụ àjà nsure ọkụ a ga na-achụ mgbe niile nọgbọ unu niile nọnụ ụzọ ụlọikwuu nzute nihu Jehova, bụ ebe m ga-apụta ìhè nihu unu ịgwa gị okwu.M ga-apụta ìhè nebe ahụ nihu ụmụ Izrel, ebube m ga-emekwa ka ọ dị nsọ.M ga-edo ụlọikwuu nzute na ebe ịchụàjà ahụ nsọ; m ga-edokwa Erọn na ụmụ ya ndị ikom nsọ ka ha wee bụrụ ndị nchụàjà m.M ga-ebi netiti ụmụ Izrel, m ga-abụkwa Chineke ha.Ha ga-amarakwa na mụ onwe m bụ Jehova bụ Chineke ha, onye kpọpụtara ha nala Ijipt ka m wee biri netiti ha. Abụ m Jehova bụ Chineke ha. 